b'\n_START_ARTICLE_\nLendavske gorice\n_START_PARAGRAPH_\nLendavske gorice (mad\xc5\xbearsko Lendvahegy) so obmejno gri\xc4\x8devje, osamljeni jugovzhodni podalj\xc5\xa1ek prekmurskega Gori\xc4\x8dkega. Le\xc5\xbeijo med Kobiljanskim potokom na severozahodu, Ledavo na jugozahodu in Krko na vzhodu. So najmanj\xc5\xa1a slovenska vinogradni\xc5\xa1ka pokrajina, saj merijo le dobrih 17 kvadratnih kilometrov, po dele\xc5\xbeu vinogradov in videzu pa sodijo med najbolj zna\xc4\x8dilne vinogradni\xc5\xa1ke pokrajine. Po trianonski mirovni pogodbi leta 1920 sta dve tretjini pokrajine pripadali Mad\xc5\xbearski, zahodna tretjina pa takratni Kraljevini Srbov, Hrvatov in Slovencev. Tako so postale Lendavske gorice izrazita obmejna pokrajina z narodnostno me\xc5\xa1anim prebivalstvom._NEWLINE_V pokrajini je pet naselij: \xc4\x8centiba, Dolgova\xc5\xa1ke gorice, Dolina pri Lendavi, Lendavske Gorice (istoimensko naselje).'